РЕГЛАМЕНТ (ЕС) № 1196/2009 НА КОМИСИЯТА
от 4 декември 2009 година
за забрана на улова на морски костур в зоната на NAFO, участък 3М, от плавателни съдове под флага на всички държави-членки
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на Общата политика в областта на рибарството (1), и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 43/2009 на Съвета от 16 януари 2009 г. за установяване на възможностите за риболов на определени рибни запаси и групи от рибни запаси за 2009 г. и свързаните с тях условия, приложими във водите на Общността и за корабите на Общността във води, които подлежат на ограничения на улова, и по-специално за определени рибни запаси в зоната на NAFO (3), определя квотите за 2009 година.
(2)
Съгласно получената от Комисията информация, с улова на посочения в приложението към настоящия регламент рибен запас от страна на съдове на Общността и съдове на друга договаряща страна, е изчерпан общият допустим улов (ОДУ), отпуснат за 2009 г.
(3)
Следователно е необходимо да се забрани риболовът на този рибен запас, в съответствие с бележка под линия 1 на гореспоменатия регламент, както и неговото задържане на борда, трансбордиране и разтоварване на брега,
ПРИЕ НАСТОЯЩИЯ РЕГЛАМЕНТ:
Член 1
Изчерпване на квотата
ОДУ на определения в приложението към настоящия регламент запас, отпуснат за 2009 г. на посочената в същото приложение договарящата страна по NAFO, се счита за изчерпан.
Член 2
Забрани
Забранява се риболовът на посочения в приложението към настоящия регламент запас от страна на съдове, плаващи под флага на или регистрирани в посочените в същото приложение държави-членки. Забранява се също така да се съхранява на борда, трансбордира или разтоварва на суша този рибен запас, уловен от посочените съдове.
Член 3
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 декември 2009 година.